Boomhuisie – n veer in die wind
Sir eetmond Hilary
Mei 19, 2019 Mei 19, 2019 deur boomhuisie
Met ‘n kaart in sy kop,
‘n kaart wat hy dae lank
op die internet, saam sy semi-ereksie, genavors het
is hy reg om die tog aan te tree
hulle het geëet en gesels soos tradiesie vereis
toes hulle direk basecamp toe.
Hy volg die kaart. met grootsukses, stap vir stap
tot hy die piek, die klimaks bereik
hier is alles, vir ‘n oomblik, vergete
hy voel die oomblik
hy is in die oomblik
hy is die oomblik.
maar klim soos hulle wil
hulle sal nie weer basecamp vind nie
jy, jou en nou
Mei 11, 2019 deur boomhuisie
In n drieslaapkamer woonstel
waar alles so effe te klein is
vra jy oor en oor
vir die satelietseine om jou op hoogte te hou
jy volg dinge van ‘n afstand
terwyl die afstand tussen jou en jy vergroot
soms vind jy gemak in wat nou is, jy hou nie altyd daarvan nie
maar jy besef jy kan as jy wil
jy dink jy sal graag plekke wil gaan sien, en dan sien
en daar gemak vind in jy en jou
soms moet mens ongemaklik op ‘n koue balkon sit om aan te pas,
want jy vind so gemak in jy, jou en nou.
April 17, 2019 April 17, 2019 deur boomhuisie
Die bosse het weer gebrand
so dit is snuffelseisoen in Brunei.
Ek sit en hou tieners dop wat eksamens aflê
en dit klink soos ‘n snuifsimfonie wat voor my afspeel.
Soms dra ek ook ‘n nood of twee by.
Dit word as ombeskof beskou om jou neus in die publiek te blaas,
so nou snuif ons maar.
Brunei was natuurlik die laaste tyd baie in die nuus,
oor die ombeskofte wette waaroor George Clooney so onsteld is.
Maar ek gaan nie verder hieroor praat nie,
wat ek is al só aangepas.
April 8, 2019 deur boomhuisie
Soos ‘n miswolk
sak dit in
alles word koud
mens kyk alles mis in die mis
mens loop verby mense as jy hulle nie wil hoor nie
al wat werk is die son wat kom
kom warm maak
maak dus toe jou saambreel
dat die son kan inkom
Ek is te eerlik op my Tinder
Februarie 3, 2019 deur boomhuisie
“Nee, dit is net ek.”
“Kort jy ‘n ekstra sleutel?”
“Een is ok.”
As jy te veel met jouself stry, is dit moeilik om plek te maak vir ander mense in jou lewe.
“Hoekom eet jy nie meer vleis nie?”
“Omdat ek wil maak of ek nog waardes het.”
“Ek herwin vir ‘n soortgelyke rede, ek herwin omdat ek myself probeer ooreed dat ek nog omgee oor iets.”
Sy bewe, en mors so bietjie wyn op haarself, sy bewe omdat sy vir die eerste keer in ‘n lang tyd eerlik is met iemand. Dit verras haar veral dat sy die juis hier doen, sy ken nie eers die persoon nie. Sy het hom nounet gematch op Tinder. Dalk, verras dit haar tog nie. Sy is juis eerlik omdat sy hom nie ken nie.
Sy jok verskrilik vir die mense wie sy al lank ken. Sy jok die meeste vir die persoon wat sy al die langste ken, vir haarself.